Държавен вестник, бр. 83, 2022 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  83
от квалифицираната заваръчна процедура и 
са изпълнени от квалифицирани заварчици.
(3) Прикрепващите шевове се описват 
в плана за заваряване и тези, които не са 
отстранени от стоманената конструкция, 
следва да са ясно указани и изпълнени от 
квалифицирани заварчици. Позволява се 
заваряване и на временните и помощните за 
монтажа средства, които се поставят така, че 
да не пречат на изпълнението на основните 
заваръчни шевове от елемента.
(4) Ограничения за използването на вре-
менни приспособления може да се допускат 
при елементи ЕХС3 и ЕХС4, като същите се 
специфицират в проектната документация.
(5) Отстраняването на временните прис-
пособления за монтаж се извършва така, че 
основният метал да не е повреден. Местата, 
от които се отстранява приспособлението, се 
проверяват визуално, а за класове стомани с 
fy > 355 MPa или елементи с ЕХС3 и ЕХС4 
се провежда и допълнителен БРК за наличие 
на повърхностни дефекти или пукнатини.
(6) Не се допуска прилагането на срязване 
или изсичане на временни приспособления за 
елементи, работещи на умора, и за елементи 
или детайли от класове стомани с fy ≥ 460 МPа.
Чл. 45. (1) Работната зона и заварчиците 
се защитават срещу въздействието на вятър, 
дъжд или сняг. Специални защити от въздейст-
вието на вятър се прилагат при заваряване в 
защитна газова среда. Повърхностите, които 
предстои да се заваряват, трябва да са сухи 
и без конденз.
(2) В случай че температурата на материала, 
който ще се заварява, е под 5 °С, се извършва 
подгряване в съответствие с БДС EN 1011-1.
Чл. 46. Заваръчните шевове независимо 
от прилагания метод на заваряване са: ъг-
лови, челни, таповидни и прорезни ъглови 
заваръчни шевове.
Чл. 47. (1) Ъгловите заваръчни шевове се 
отбелязват на производствените чертежи, 
като се дефинират техните размери: дебелина 
(а) или катет (z) и дължина (l). Изпълнение-
то на ъгловите заваръчни шевове трябва да 
съответства на предписаните в проектната 
документация дебелина или катет, както е 
специфицирано, и дължина на шева.
(2) Когато луфтът между заваряваните де-
тайли (h) превишава допустимата граница за 
несъвършенства, той може да се компенсира 
с увеличаване на дебелината на шева: а = 
аnom + 0,7 h, където аnom е специфицираната 
номинална дебелина на шева. За „неправилно 
напасване“ се прилагат нива на качество 617 
съгласно БДС EN ISO 5817 в случаите, че де-
белината на шева се поддържа в съответствие 
с 5213 съгласно БДС EN ISO 5817.
(3) Надлъжните ъглови заваръчни шевове, 
завършващи в края на детайл, се продължават 
и по перпендикулярната страна на детайла с 
минимална дължина l = 2*z mm (където z е 
катетът на шева в mm), освен ако е физически 
невъзможно това условие да се изпълни или 
ако предварително е заложено друго усло-
вие. Минималната дължина на носещ ъглов 
заваръчен шев трябва да е най-малко четири 
пъти катета на шева (l, min = 4*z mm), или 
30 mm. Минималната дебелина на носещ ъг-
лов заваръчен шев е 3 mm (когато се работи 
с катет, минималният размер е 4 mm).
(4) Прекъснати ъглови заваръчни шевове 
могат да се използват, ако са предписани в 
проектната документация, но само при усло-
вие, че капилярното въздействие от влага и 
вода не води до образуване на корозия.
(5) За съединения с припокриване дължи-
ната на припокриване L трябва да е най-малко 
четири пъти дебелината на по-тънкия елемент: 
L = 4*tmin [mm], където tmin е дебелината на 
по-тънкия елемент в mm. Не се използват 
единични ъглови заваръчни шевове, освен 
ако са предприети превантивни мерки за 
предотвратяване отваряне на съединението.
(6) Когато за класове на изпълнение ЕХС2, 
ЕХС3 и ЕХС4 има изискване за константна 
дебелина на шева, се използват изводни плочи 
в началото и в края на шева. Плочите са от 
същата стомана като заваряваните детайли 
или от друга стомана, но със същата заваря-
емост или по-добра.
Чл. 48. (1) Челни заваръчни шевове с пълен 
провар могат да се използват за снаждане с 
цел постигане на заложената в проектната 
документация дължина на съответния елемент. 
Местата на челно снаждане предварително 
се съгласуват с проектанта и се описват в 
работните технологични карти.
(2) За поддържане на постоянна дебелина (и 
за избягване на несплавяване при заваръчни 
процеси 135, 136 и 121) по цялата дължина 
и за предотвратяване локално изтъняване 
в краищата на челните заварени шевове се 
използват изводни помощни плочи. Плочите 
трябва да са от същата стомана като зава-
ряваните елементи или друга, но със същата 
заваряемост. След завършване на заваряването 
помощните плочи се отстраняват чрез сряз­
ване или изсичане така, че повърхността на 
основния метал да не се поврежда, и след това 
се шлифова до гладкост. В спецификацията 
за изпълнение се посочва дали излишният 
наварен материал (усилване на шева) трябва 
да се отстрани до повърхността на основния 
метал. При циклично натоварени елементи, 
които могат да се разрушат от умора, из-
лишният наварен материал се отстранява до 
повърхността на основния метал.
(3) Едностранно заварени челни съединения 
с пълен провар могат да се изпълняват със 
или без метална или неметална подложка за 
осигуряване на корена на шева. Използването 
на такъв тип подложка се посочва в зава-